**Legyesbénye Község Önkormányzata Képviselő-testületének 17/2024. (XII. 11.) önkormányzati rendelete**

**a közterület használat szabályairól és díjáról szóló 6/2021. (IV.14.) önkormányzati rendelet módosításáról**

Legyesbénye Község Önkormányzata Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 2. pontjában meghatározott feladatkörében eljárva a következőket rendeli el:

**1. §**

A közterület használat szabályairól és díjáról szóló 6/2021. (IV. 14.) önkormányzati rendelet bevezető része helyébe a következő rendelkezés lép:

„Legyesbénye Község Önkormányzata Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 2. pontjában meghatározott feladatkörében eljárva a következőket rendeli el:”

**2. §**

A közterület használat szabályairól és díjáról szóló 6/2021. (IV. 14.) önkormányzati rendelet 2. § (1) bekezdése helyébe a következő rendelkezés lép:

„(1) A rendelet tárgyi hatálya kiterjed Legyesbénye Község közigazgatási területén belül a szomszédjogok és a tulajdonjog korlátainak különös szabályairól szóló törvény szerinti reklámcélú hasznosítási jog gyakorlásával igénybe vett légi tér kivételével közhasználatra szolgáló minden olyan állami vagy önkormányzati tulajdonban álló földterületre, amelyet az ingatlan-nyilvántartás ekként tart nyilván. (a továbbiakban együtt: közterület).”

**3. §**

Ez a rendelet a kihirdetését követő harmadik napon lép hatályba.

 Lengyelné Dr. Bús Zita Barta Csilla

 polgármester jegyző

A rendelet kihirdetésének napja:

Legyesbénye, 2024. december 11. nap

 Barta Csilla

 jegyző

Végső előterjesztői indokolás

A Legyesbénye Község Önkormányzata a közterület használat szabályairól és díjáról szóló rendeletét az alábbiak miatt szükséges módosítani.

A jogi és gazdasági versenyképesség erősítése érdekében egyes törvények módosításáról szóló 2024. évi XV. törvény hatályba lépésével előállt, a közterület-használatra vonatkozó önkormányzati normák felülvizsgálatának kötelezettsége.

A magyar építészetről szóló 2023. évi C. törvény 16. § 73. pontjában rögzített közterület fogalmát módosította a jogi és gazdasági versenyképesség erősítése érdekében egyes törvények módosításáról szóló 2024. évi XV. törvény 30. § a) pontja.

1. §. A rendelet bevezető részének módosítását tartalmazza.
2. §. Meghatározza a közterület fogalmát:

A szomszédjogok és a tulajdonjog korlátainak különös szabályairól szóló törvény szerinti reklámcélú hasznosítási jog gyakorlásával igénybe vett légi tér kivételével közhasználatra szolgáló minden olyan állami vagy önkormányzati tulajdonban álló földterület, amelyet az ingatlan-nyilvántartás ekként tart nyilván.

1. §. A rendelet-módosítás meghatározza a rendelet hatálybalépését.